alexandrainst/scandi-wiki huggingface dataset:
Lucanus furcifer

Lucanus furcifer er en billeart i familien hjortebiller (Lucanidae).

Kjennetegn 
En nokså stor (ca. 50-67 millimeter) og kraftig, brunsvart hjortebille med lys grågul bestøvning. Hannen har kraftige, nokså rette kjever, disse har tnner bare nær spissen. De knebøyde antennene har vanligvis en fire-leddet vifte. Hodet har skarpe kjøler langs sidene og bakhodet, unntatt i midten. Dekkvingene er nokså blanke. Beina er svarte. Hunnen har forholdsvis store kjever til å være en hjortebille-hunn.

Levevis

Utbredelse 
Arten er kjent fra Tibet, Sichuan og Yunnan.

Systematisk plassering 
Arten blir ofte plassert som et synonym for Lucanus thibetanus eller Lucanus singularis.

 Insekter, Insecta
 Ordenen biller, Coleoptera
 Underordenen Polyphaga
 Overfamilien Scarabaeoidea
 Familien hjortebiller, Lucanidae Latreille, 1806
 Underfamilien Lucaninae Latreille, 1806
 Stammen Lucanini Latreille, 1806
 Slekten Lucanus Scopoli, 1763
 Lucanus furcifer Arrow, 1950

Eksterne lenker 
 Bilde av typeeksemplaret til arten
 
 

Hjortebiller
Biller formelt beskrevet i 1950
Kinas insekter
Tibets insekter
Lucanus hansi

Lucanus hansi er en billeart i familien hjortebiller (Lucanidae).

Kjennetegn 
En stor (40-60 millimeter), kraftig, mørkbrun hjortebille. Hannen er svært kraftig bygd, en av de mest robuste artene i slekten Lucanus. Mandiblene er rette, med en kraftig tann i den indre delen, en liten tann litt utenfor midten, litt kløvet i spissen. De knebøyde antennene har vanligvis en fire-leddet vifte. Kjølene langs sidene og bakkanten av hodet er ganske høye, hodet er litt utvidet bakover. Kjølen danner også et "horn" over hvert antennefeste. Beina er brune.

Levevis

Utbredelse 
Arten er bare kjent fra det sørlige Kina.

Systematisk plassering 
Arten er muligens identisk med Lucanus hayashii, som ble beskrevet nesten samtidig.

 Insekter, Insecta
 Ordenen biller, Coleoptera
 Underordenen Polyphaga
 Overfamilien Scarabaeoidea
 Familien hjortebiller, Lucanidae Latreille, 1806
 Underfamilien Lucaninae Latreille, 1806
 Stammen Lucanini Latreille, 1806
 Slekten Lucanus Scopoli, 1763
 Lucanus hansi Zilioli, 2000

Eksterne lenker 
 Bilde av typeeksemplar
 
 

Hjortebiller
Biller formelt beskrevet i 2000
Kinas insekter
Heterogomphus hopei

Heterogomphus hopei er en bille som hører til gruppen hornbiller i familien skarabider (Scarabaeidae).

Utseende 
En stor (ca. 40-50 millimeter), kraftig, svart, blank hornbille. Som vanlig hos hornbiller er det stor forskjell mellom kjønnene, hannene er større, har et horn på hodet og en uthuling foran på pronotum. Hos denne arten er hornet ganske kort og uthulingen liten, med en knøl på hver side. Store hanner kan ha et bredt framspring som er kløvet i midten. Hunnen har ikke horn. Pronotum er ganske tett punktert hos begge kjønn, men med et blankt område i midten bak. Forleggen (protibia) har tre tenner på utsiden som er rettet skrått framover. Dekkvingene er grovt og tett punkterte, blanke. Undersiden har noen få lange, gulaktige hår.

Levevis 
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

Utbredelse 
Arten er utbredt i Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Oryctini Mulsant, 1842
 Slekten Heterogomphus Burmeister, 1847
 Heterogomphus hopei Burmeister, 1847

Kilder 
 Generic Guide to New World Scarab Beetles – Heterogomphus
 Dynastidae du monde- sjekkliste over artene

Eksterne lenker 
 Bilder av arten
 
 

Hornbiller
Dyr formelt beskrevet i 1847
Brasils insekter
Lycomedes velutipes

Lycomedes velutipes er en bille som hører til familien skarabider (Scarabaeidae). De blir plassert i underfamilien hornbiller (Dynastinae).

Utseende 
En middelsstor (gjerne 25-30 millimeter), kraftig, matt lysbrunlig hornbille. Kroppen er kledt med gulgrå bestøvning og blir derfor ganske matt, også beina er kledt med bestøvning. Hannene har et båndaktig, oppoverbøyd horn i pannen som danner en klype mot et rett oppstående horn midt på fremkanten av pronotum, dette mangler bestøving på forkanten og er litt rundet i spissen. Hornet i pannen er kløvd i spissen, hos denne arten er det forholdsvis langt. Hunnen har pronotum grovt og kraftig punktert, men mangler horn. Dekkvingene er brede med fine punktrader.

Levevis 
Disse artene finnes helst i litt høyereliggende (1000-2000 meter over havet) tropiske skoger langs Andesfjellene. Larvene lever i strølaget på bakken. De voksne billene kommer av og til til lys om natten.

Utbredelse 
Arten lever i Ecuador.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Lycomedes Brême, 1844
 Lycomedes velutipes Arrow, 1902

Kilder 
 Dynastidae du monde- sjekkliste over artene 
 Milani, L. (2017) Sinopsi del genere Lycomedes Breme con ridescrizione di Lycomedes ohausi Arrow maschio, descrizione di Lycomedes ohausi Arrow femmina e di una nuova specie dall'Ecuador. Giornale Italiano di Entomologia 14(62):755-774.

Eksterne lenker 
 
 [ Bilder av Lycomedes buckleyi]
 Bilde av arten

Hornbiller
Biller formelt beskrevet i 1902
Ecuadors insekter
Lycomedes ohausi

Lycomedes ohausi er en bille som hører til familien skarabider (Scarabaeidae). De blir plassert i underfamilien hornbiller (Dynastinae).

Utseende 
En middelsstor (gjerne 25-30 millimeter), kraftig, matt lysbrunlig hornbille. Kroppen er kledt med gulgrå bestøvning og blir derfor ganske matt, også beina er kledt med bestøvning. Hannene har et båndaktig, oppoverbøyd horn i pannen som danner en klype mot et rett oppstående horn midt på fremkanten av pronotum, dette er høyt og rett. Hornet i pannen er kløvd i spissen, hos denne arten er det forholdsvis langt. Hunnen har pronotum grovt og kraftig punktert, men mangler horn. Dekkvingene er brede.

Levevis 
Disse artene finnes helst i litt høyereliggende (1000-2000 meter over havet) tropiske skoger langs Andesfjellene. Larvene lever i strølaget på bakken. De voksne billene kommer av og til til lys om natten.

Utbredelse 
Arten lever i Ecuador.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Lycomedes Brême, 1844
 Lycomedes ohausi Arrow, 1908

Kilder 
 Dynastidae du monde- sjekkliste over artene 
 Milani, L. (2017) Sinopsi del genere Lycomedes Breme con ridescrizione di Lycomedes ohausi Arrow maschio, descrizione di Lycomedes ohausi Arrow femmina e di una nuova specie dall'Ecuador. Giornale Italiano di Entomologia 14(62):755-774.

Eksterne lenker 
 
 [ Bilder av Lycomedes buckleyi]

Hornbiller
Biller formelt beskrevet i 1908
Ecuadors insekter
Stortingets utdannings- og forskningskomité

Stortingets utdannings- og forskningskomité er en fagkomité på Stortinget. Den behandler saker relatert til utdanning, barnehager og forskning.

Medlemmer
Utdannings- og forskningskomiteen har 13 medlemmer i perioden 2021–2025:

Hege Bae Nyholt (Sør-Trøndelag R), leder
Marit Knutsdatter Strand (Oppland Sp), første nestleder
Elise Bjørnebekk-Waagen (Østfold Ap), andre nestleder
Jorodd Asphjell (Sør-Trøndelag Ap)
Maren Grøthe (Sør-Trøndelag Sp)
Himanshu Gulati (Akershus FrP)
Margret Hagerup (Rogaland H)
Kari-Anne Jønnes (Oppland H)
Øystein Mathisen (Nordland Ap)
Abid Raja (Akershus V)
Jan Tore Sanner (Akershus H)
Lise Selnes (Hedmark Ap)
Freddy André Øvstegård (Østfold SV)

Historie 
Frem til 1993 het komiteen Kirke- og undervisningskomiteen, og komiteen forberedte saker til Kirke- og undervisningsdepartementet. Departementsstrukturen for kirke-, kultur- og utdanningsaker ble endret flere ganger på 80-, 90- og 00-tallet, og det var primært kirkesaker som ble flyttet rundt. Fra 1993 het komiteen Kirke-, utdannings- og forskningskomiteen. Det skjedde etter endring i departementsstrukturen i 1991, da gikk kirkesakene tilbake, fra det som fra 1991 het Kulturdepartementet, til Kirke-, utdannings- og forskningsdepartementet. I 2002 ble kirkesaker flyttet tilbake til Kulturdepartementet, og Kirke-, utdannings- og forskningsdepartementet byttet navn til Kunnskapsdepartementet i 2006. 

Ved endring av komitestrukturen i Stortinget i 2005, ble prinsippet om at komiteene skulle svare til hvert sitt departement oppløst. Dermed ble Kirke-, utdannings- og forskningskomiteen opprettholdt, og kirkesakene liggende her, selv om de ikke lenger lå i Kunnskapsdepartementet. Midlertid, så ble kirkesaker flyttet til Familie- og kulturkomiteen i 2017, og Kirke-, utdannings- og forskningskomiteen endre navn til dagens navn - Utdannings- og forskningskomiteen.

Tidligere ledere av Utdannings- og forskningskomiteen (2017–)

Tidligere ledere av Kirke-, utdannings- og forskningskomiteen (1993–2017)

Tidligere ledere av Kirke- og undervisningskomiteen (1950–1993)

Referanser

Eksterne lenker
 Komiteens nettside

Utdannings- og forskningskomitéen
Forskningspolitikk
Lycomedes bubeniki

Lycomedes bubeniki er en bille som hører til familien skarabider (Scarabaeidae). De blir plassert i underfamilien hornbiller (Dynastinae).

Utseende 
En middelsstor (gjerne 25-35 millimeter), kraftig, matt lysbrunlig hornbille. Kroppen er kledt med gulgrå bestøvning og blir derfor ganske matt, også beina er kledt med bestøvning. Hannene har et båndaktig, oppoverbøyd horn i pannen som danner en klype mot et rett oppstående horn midt på fremkanten av pronotum, dette er delt i to runde knøler i spissen. Hornet i pannen er kraftig kløvd i spissen. Hunnen har pronotum grovt og kraftig punktert, men mangler horn. Dekkvingene er brede, hos hunnen med en mørk lengdestripe.

Levevis 
Disse artene finnes helst i litt høyereliggende (1000-2000 meter over havet) tropiske skoger langs Andesfjellene. Larvene lever i strølaget på bakken. De voksne billene kommer av og til til lys om natten.

Utbredelse 
Arten lever i Ecuador.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Lycomedes Brême, 1844
 Lycomedes bubeniki Milani, 2017

Kilder 
 Dynastidae du monde- sjekkliste over artene 
 Milani, L. (2017) Sinopsi del genere Lycomedes Breme con ridescrizione di Lycomedes ohausi Arrow maschio, descrizione di Lycomedes ohausi Arrow femmina e di una nuova specie dall'Ecuador. Giornale Italiano di Entomologia 14(62):755-774.

Eksterne lenker 
 
 Bilde av arten

Hornbiller
Biller formelt beskrevet i 2017
Ecuadors insekter
Adam Douglas

Adam Douglas Enevoldsen (født 1981 i Oklahoma), kjent som Adam Douglas, er en musiker fra USA bosatt i Norge. 

Han ga ut debutalbumet I May Never Learn på Grappa i 2015. Douglas vant Baltic Song Contest i Karlshamn i 2016, og i 2017 vant han musikkonkurransen Stjernekamp på NRK. Han vant Spellemannprisen 2021 i klassen blues for sitt fjerde album, Better Angels fra 2021. Under Notodden Blues Festival ble han tildelt NBFs Bluespris for 2022.

Han vokste opp i Oklahoma, flyttet til Norge rundt 2008 og bosatte seg Harestua i 2017.

Diskografi 

Album

 I May Never Learn (2015)
 The Beauty & the Brawn (2018)
 An American Holiday (Live from Nordstrand Kirke) (2018)
 Better Angels (2021)

Referanser

Eksterne lenker 
 
 

Norske musikere
Personer fra Oklahoma
Fødselsdato ikke oppgitt
Personer fra Lunner kommune
Musikere fra USA
Deltakere i Stjernekamp
Vinnere av Spellemannprisen
Møllebakken (Ski)

Møllebakken er et nedlagt skihoppanlegg i Nordre Follo kommune i Viken. Det ligger ved Haugland, ca. 2 km nord for Ski tettsted, plassert slik at tilløpet (stillaset) i den største hoppbakken går over fylkesvei 31 (Oppegårdveien). Anlegget er eid av skiklubbem Skimt og består av to hoppbakker med K-punkt 64 og 40 meter. I den største bakken er bakkerekorden 66 meter, satt av Vegard Opaas i 1987. I den minste bakken er rekorden over 50 meter.

Den opprinnelige hoppbakken ble tatt i bruk vinteren 1915, på samme tid som skiklubben ble stiftet. Møllebakken ble forbedret i 1924-25, da unnarennet og sletta ble jevnet ut og det ble bygd stillas, tribuner, dommertribune og trapper. Det ble arrangert landsrenn (nasjonalt renn) første gang i 1925 og deretter flere ganger utover på 1920- og 1930-tallet. Stillasene av stål som i 2017 fremdeles eksisterer, ble bygd i 1936. Under landsrennet 6. februar 1938 satte Skimts egen Trygve Gundersen bakkerekord med 52,5 meter. Dette rennet ble for øvrig åpnet av Hilda «Nusse» Braskerud fra Nordre Land, som hoppet rundt 40 meter utenfor konkurranse. Til tross for at Skimt ble tappet for penger i løpet av 2. verdenskrig, kom skiklubben seg på fote igjen og kunne ganske raskt sette Møllebakken i stand etter idrettspausen under krigen.

Møllebakken var i si tid mye brukt, og den ble blant annet brukt til trening av briten Eddie Edwards foran OL i Calgary i 1988. Anlegget har imidlertid stått ubrukt siden 1995, blant annet på grunn av et jordras i 1998 som påførte unnarennet skader som Skimt ikke har hatt råd til å reparere. Skiklubben ønsker å rive det delvis forfalte anlegget, men mangler penger til det også, og pr. 2017 står stillasene i hoppbakkene fremdeles.

Skimt eier også flere andre, mindre hoppanlegg. Det viktigste er Ellingsrudkollen, som ble åpnet i 1970. En liten bakke i Skårhaugsåsen er også i bruk, mens bakken i Bøleråsen er nedlagt.

Referanser

Eksterne lenker
Skisprungschanzen-Archiv: Ski (Møllebakken)

Hoppbakker i Norge
Idrettsanlegg i Viken
Sport i Nordre Follo
Byggverk i Nordre Follo
Jay L. Garfield

Jay Lazar Garfield (født 13. november 1955) er en amerikansk forsker i tibetansk buddhisme. Han har også forsket innenfor sinnsfilosofi, kognisjonsvitenskap, epistemologi, metafysikk, språkfilosofi, etikk og hermeneutikk. For tiden er han Doris Silbert professor i humanistiske fag ved Smith College, professor i filosofi ved University of Melbourne, besøkende professor i filosofi og buddhistiske studier ved Harvard Divinity School og adjunkt i filosofi ved Central University of Tibetan Studies.

Buddhologer
Vitenskapelig ansatte ved universiteter og høyskoler
Geshe Sonam Rinchen

Geshe Sonam Rinchen (født 1933 i Kham i det østlige Tibet, død 5. oktober 2013 i Dharmashala i India) var en tibetansk buddhist.

I 1945 ble han munk i Dhargyeyklosteret, og i 1952 ble han medlem av klosteruniversitetet Sera i Lhasa, hvor han studerte frem til han ble tvunget til å flykte fra Tibet i 1959.

Referanser

Eksterne lenker
 Library of Tibetan Works and Archives
 Shambhala Publications (formerly published at Snow Lion Publications)

Tibetanske buddhister
Kham
Republikken Catalonia

Republikken Catalonia (katalansk: República Catalana, oksitansk: Republica Catalana, spansk: República Catalana) var en selvproklamert republikk på Den iberiske halvøy i Sørvest-Europa. Republikken ble dannet etter en ensidig uavhengighetsærklæring etter en avstemning i det katalanske parlamentet 27. oktober 2017.

Republikken omfatter landområdene som tilsvarte den spanske autonome regionen Catalonia, og grenser til Frankrike og Andorra i nord og Spania i vest. I øst har Catalonia kystlinje mot Middelhavet. Det totale arealet er på  kvadratkilometer med et innbyggertall på  	 (2017).

Referanser

Eksterne lenker 
 Catalonias regjering  
 Catalonias parlament 

Republikker
Aegopsis curvicornis

Aegopsis curvicornis er en bille som hører til familien skarabider (Scarabaeidae). De blir plassert i underfamilien hornbiller (Dynastinae).

Utseende 
En middelsstor (gjerne 20-30 millimeter), kraftig, svart, blank hornbille. Hannene har to horn i pannen og forkanten av pronotum er mer eller mindre trukket ut til en spiss eller et horn, disse trekkene mangler hos hunnene. Hos Aegopsis curvicornis er hornene vanligvis forholdsvis lange. Beina er kraftige, tilpasset graving, leggene med korte og butte tenner.

Levevis 
Larvene lever i jorda, gjerne i savanneområder.

Utbredelse 
Arten er utbredt fra Costa Rica i nord til Ecuador og Brasil i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Aegopsis Burmeister, 1847 
 Aegopsis curvicornis Burmeister, 1847

Kilder 
 Nettside om arten

Eksterne lenker 
 
 Bilder av Aegopsis curvicornis, hann 
 Dynastidae du monde- sjekkliste over artene 

Hornbiller
Biller formelt beskrevet i 1847
Costa Ricas insekter
Panamas insekter
Sør-Amerikas insekter
Byens Blodige Blues

Byens Blodige Blues er et norsk visealbum med Lars Harald Storebø. Albumet ble utgitt høsten 2014. Den første singelen fra albumet, Sitte her ble utgitt 15 november 2013.

Sporliste 
 «Sitte Her»
 «Gamle Bygdevei»
 «Dyveke»
 «Hydra»
 «Stille uten deg»
 «Seilergutten»
 «Ved Wergelandsveien»
 «Seks Rustne Strenger»
 «Jugesagaen»
 «Byens Blodige Blues»

Musikkalbum fra 2014
Høgståsen (Stokke)

Høgståsen er en ås i Stokke i sandefjord kommune, Vestfold. Med sine 175,6 moh. er den det høyeste punktet i kommunen.

Referanser 

Stokke
Fjell i Sandefjord
Åser i Vestfold
Johan Venegas

Johan Alberto Venegas Ulloa (født 27. november 1988) er en costaricansk fotballspiller som spiller for .

Landslaget 
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Costaricanske fotballspillere
Spillere i Fotball-VM 2018
Spillere i Fotball-VM 2022
Fotballspillere for Puntarenas FC
Fotballspillere for Montreal Impact
Fotballspillere for Minnesota United FC
Fotballspillere for Deportivo Saprissa
Fotballspillere for Liga Deportiva Alajuelense
Personer fra provinsen Limón
Fødsler i 1988
Langtjernåsen

Langtjernåsen er en ås i Skiptvedt kommune, Østfold. Med sine 223,5 moh. er den det høyeste punktet i kommunen.

Referanser 

Skiptvets geografi
Åser i Norge
Billy Strayhorn

Billy Strayhorn (født 29. november 1915 i Dayton i Ohio i USA, død 31. mai 1967 i New York City) var en amerikansk jazzpianist og jazzkomponist som skrev flere jazzstandarder. Billy Strayhorn er mest kjent for sitt fremgangsrike samarbeid gjennom to tiår med Duke Ellington. Blant hans komposisjoner kan fremheves «Chelsea Bridge», «Take the "A" Train» og «Lush Life».

Liv og virke

Bakgrunn
Han vokste fra tidlig av opp i Pittsburghs byområde Homewood, i Pennsylvania. Morens familie var inidlertid fra Hillsborough i Nord-Carolina, og hun sendte ham dit for å skjerme ham fra farens periodiske drukkenskapseksesser. Slik ble det til at Billy tilbnragtew mange måneder av barndommen i sine besteforeldres hus i Hillsborough. I et intervju sa han senere at bestemoren var hans primære innflytelse under hans ti første leveår. Det var mens han bodde hos henne at han ble opptatt av musikk.Han spilte hymber på hennes piano, og hørte på hennes platesamling på hennes Victrola grammofonspiller.

Musiker
Allerede i 1933 skrev han musikk til den senere standardlåten «Lush Life», om det å være oppe om natten på barer og nattklubber, men ikke før i 1948. I 1934 debuterte han som konsertpianist med Griegs pianokonsert i a-moll.

Fra 1939 jobbet han tett med Duke Ellington som prompte ba ham flytte til New York City, i det ham ba ham «Take the A train» for å komme til Ellingtons residens på Manhattan. Strayhorn skrev samme året sin svært kjente «Take the "A" Train», en melodi om det å kjøre med Linje A (New Yorks undergrunnsbane).  

Hans «Chelsea Bridge» fra 1941 handler om Chelsea Bridge i London, som han hadde sett på et maleri av den britiske maleren J.M.W. Turner (1775–1851). I 1953 laget han «Satin Doll» (norsk: Silkedukke), som var klengenavnet han brukte på mora si Lillian. Komposisjonen «Lotus Blossom» var Ellington's egen favorittlåt av Strayhorn.  Billy arrangerte i 1963 «King Fought the Battle of 'Bam», et ordspill på Joshua Fit the Battle of Jericho, tilegnet sin nære venn Martin Luther King (1929–68).

Billy døde av strupekreft og ifølge Yngve Kvistad i VG, overdreven alkoholbruk. Ellington ga ut minneplata «...And His Mother Called Him Bill» i 1967. I 1980 utga Gerry Mulligan Song for Strayhorn. Jazzbatteristen Bob Moses (1948–) skrev Black Orchid i 1982 til minne om Billy.  I 2006 hadde Studio Sokrates en serie om Strayhorn.

Referanser

Litteratur
David Hajdu, Lush Life: A Biography of Billy Strayhorn, 1997

Eksterne lenker   
 
 
 



Jazzpianister fra USA
Jazzkomponister fra USA
Personer fra Dayton
Personer fra Pittsburgh
Personer fra Orange County i Nord-Carolina
Høgsteinsheia

Høgsteinsheia er et høydedrag beliggende på grensen mellom kommunene Grimstad, Arendal og Froland i Agder. Med sine 263,2 moh. er Høgsteinen den høyeste toppen i Arendal kommune, og deles av alle tre kommunene. Kommunegrensen mellom Arendal og Froland tangerer den noe høyere toppen av Høgsteinsheia hvor det høyeste punktet i Arendal ligger på 270,5 moh.. Den høyeste toppen som utelukkende ligger i Arendal kommune er Rindefjell som er 254,8 moh.

Referanser 

Agders geografi
Karen Silkwood

Karen Gay Silkwood (født 19. februar 1946 i Longview i Texas, død 13. november 1974 i nærheten av Crescent i Oklahoma) var en amerikansk kjemiker, fagforeningsleder, varsler og aktivist som døde i en mystisk bilulykke etter å ha gjort opprør mot manglende sikkerhet ved plutoniumfabrikken Kerr-McGee i Oklahoma. Hendelsene førte til en rettssak i 1979, som endte med at Silkwoods familie fikk 1,3 millioner dollar i skadeerstatning.

På Kerr-McGee arbeidet Silkwood med å produsere plutoniumpellets til atomreaktorer. Hun kritiserte fabrikkens mangel på sikkerhet og ble etter hvert med i en fagforening. Sommeren 1974 vitnet hun for Atomic Energy Commission (AEC) om sine erfaringer.

13. november 1974, da hun var på vei for å møte en journalist i The New York Times, døde hun i en bilulykke. Med seg i bilen hadde hun en mappe med bevis på fabrikkens helse- og sikkerhetsbrudd, men den var borte da politiet kom til åstedet. Noen journalister har foreslått at det kan ha vært et drap.

Film 
Det som hendte med Silkwood ble skildret i Mike Nichols' dramafilm Silkwood fra 1983. Meryl Streep spilte Silkwood og ble nominert til Oscar for beste kvinnelige hovedrolle for innsatsen. Det amerikanske filminstituttet (AFI) har kåret rollefiguren til filmhistoriens 47. beste helteskikkelse.

Referanser

Eksterne lenker 
 
 

Personer fra Gregg County i Texas
Varslere (arbeidsliv)
Fagforeningspersoner
Vehusknausen

Vehusknausen er en ås i Kristiansand kommune, Vest-Agder. Med sine 284,8 moh. er den det høyeste punktet i kommunen. 

Den noe lavere Sletteheia er på 277 moh., men har et utsiktstårn som gjør at en kommer høyere opp enn på Vehusknausen.

Referanser 

Fjell i Kristiansand
Åser i Norge
Katrín Jakobsdóttir

Katrín Jakobsdóttir (født 1. februar 1976) er en islandsk politiker på Alltinget for Vinstrihreyfingin – grænt framboð (Venstrebevegelsen de grønne), som hun har ledet siden 2013.

Hun ble høsten 2017 den tiende islandske statsminister på ti år og nasjonens andre kvinnelige statsminister .

Etter en bachelor i islandske språk i 1999, tok hun en mastergrad i samme tema i 2004 på en avhandling om den islandske kriminalforfatteren  Arnaldur Indriðason.

Hun var minister for Utdannings-, forsknings- og kulturdepartementet (Island) fra 2009 til 2013.  I samme periode ledet hun departementet for nordisk samarbeid.  Dette var i den tiden Jóhanna Sigurðardóttir (1942–) var statsminister.

Hennes tvillingbrødre Ármann Jakobsson og Sverrir Jakobsson (begge født i 1970) er professorer ved Háskóli Íslands (Islands Universitet).

Referanser

Eksterne lenker 
 
 
 
 

Litteraturhistorikere og litteraturkritikere
Katrín Jakobsdóttir
Katrín Jakobsdóttir
Katrín Jakobsdóttir